Presentats els equips que conformen Los Silos CF
2025-07-24

Humida i freda, però molt intensa va ser la vesprada que es va viure divendres passat, 24 de febrer, en el Poliesportiu Municipal de Burjassot, amb l’acte de presentació dels equips que conformen l’Escola de Futbol Los Silos Cf. Més de tres-cents jugadors van saltar al camp de futbol, des dels més xicotets querubins fins als joves de les categories superiors. Tots de roig, color que identifica al club burjassoter, els jugadors i jugadores, juntament amb els seus entrenadors, van ser aplaudits per l’afició, present i animosa sota el nou sostre de les graderies del Poliesportiu.

Tots equips de Los Silos CF que competeixen en les seues respectives categories en la temporada en curs, van ser saludats i animats, conforme saltaven al camp, per l’alcalde de Burjassot, Rafa García, el regidor d’Esports, Manuel Pérez Menero, i el president de Los Silos CF, José Rodríguez. Abans de la multitudinària foto de família, els jugadors que componen l’equip Prebenjamí C, Campió de Lliga en la temporada passada, igual que el Benjamí B, també Campió de Lliga 2015-2016 en la seua categoria i, finalment el Cadet B, que va aconseguir l’ascens, van ser reconeguts en la seua tenacitat, esforç i bon futbol amb uns trofeus i unes medalles commemoratives dels seus èxits.